CELEX: 21991D0713(01)
Language: el
Date: 1991-04-23 00:00:00
Title: 91/345/ΕΟΚ:Απόφαση αριθ. 2/91 της Επιτροπής Τελωνειακής συνεργασίας ΑΚΕ-ΕΟΚ της 23ης Απριλίου 1991 για την παρέκκλιση από τον ορισμό της εννοίας «καταγόμενα προϊόντα] ή «προϊόντα καταγωγής] προκειμένου να ληφθεί υπόψη η ειδική κατάσταση της Σενεγάλης όσον αφορά την παραγωγή τους σε κονσέρβες τόνου

Avis juridique important

|

21991D0713(01)

91/345/ΕΟΚ:Απόφαση αριθ. 2/91 της Επιτροπής Τελωνειακής συνεργασίας ΑΚΕ-ΕΟΚ της 23ης Απριλίου 1991 για την παρέκκλιση από τον ορισμό της εννοίας «καταγόμενα προϊόντα] ή «προϊόντα καταγωγής] προκειμένου να ληφθεί υπόψη η ειδική κατάσταση της Σενεγάλης όσον αφορά την παραγωγή τους σε κονσέρβες τόνου  

Επίσημη Εφημερίδα αριθ. L 187 της 13/07/1991 σ. 0055 - 0055

ΑΠΟΦΑΣΗ αριθ. 2/91  ΤΗΣ ΕΠΙΤΡΟΠΗΣ ΤΕΛΩΝΕΙΑΚΗΣ  ΣΥΝΕΡΓΑΣΙΑΣ ΑΚΕ-ΕΟΚ  της 23ης Απριλίου 1991  για την παρέκκλιση από τον ορισμό της εννοίας  «καταγόμενα προϊόντα» ή «προϊόντα καταγωγής» προκειμένου να ληφθεί υπόψη η ειδική κατάσταση της  Σενεγάλης όσον αφορά την παραγωγή τους σε κονσέρβες τόνου  (91/345/ΕΟΚ) Η ΕΠΙΤΡΟΠΗ  ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΑΚΕ-ΕΟΚ, Έχοντας υπόψη: την τέταρτη σύμβαση ΑΚΕ-ΕΟΚ, που υπογράφηκε στη Λομέ στις 15 Δεκεμβρίου 1989, την απόφαση αριθ. 2/90 του Συμβουλίου των Υπουργών ΑΚΕ-ΕΟΚ της 27ης Φεβρουαρίου 1990 για τα  μεταβατικά μέτρα που ισχύουν από 1ης Μαρτίου 1990  (1), και ιδίως το άρθρο 2 παράγραφος 1 στοιχείο  δ), το πρωτόκολλο αριθ. 1 της τέταρτης σύμβασης ΑΚΕ-ΕΟΚ περί του ορισμού της εννοίας «καταγόμενα  προϊόντα» ή «προϊόντα καταγωγής» και περί των μεθόδων διοικητικής συνεργασίας, και ιδίως τα άρθρα  30 και 31, Εκτιμώντας: ότι τα άρθρα αυτά προβλέπουν τη χορήγηση, από την Επιτροπή Τελωνειακής Συνεργασίας, παρεκκλίσεων  από τους κανόνες καταγωγής, ιδίως για να διευκολυνθεί η ανάπτυξη των υφισταμένων βιομηχανιών ή η  εγκατάσταση νέων 7  ότι το άρθρο 31 παράγραφος 8 του πρωτοκόλλου αριθ. 1 προβλέπει ειδική διαδικασία σχετικά με τις  παρεκκλίσεις για τις κονσέρβες τόνου 7 ότι οι παρεκκλίσεις αυτές χορηγούνται αυτόματα στα πλαίσια  ετήσιας ποσόστωσης 7  ότι, σύμφωνα με το εν λόγω άρθρο 31 παράγραφος 8, τα κράτη της Αφρικής, της Καραϊβικής και του  Ειρηνικού (κράτη ΑΚΕ) έχουν υποβάλει αίτηση της κυβερνήσεως της Σενεγάλης για την παραχώρηση  παρέκκλισης από τον κανόνα που περιλαμβάνει το εν λόγω πρωτόκολλο όσον αφορά 500 τόνους κονσέρβας  τόνου ετησίως που παράγει το κράτος αυτό 7  ότι πρέπει, υπ' αυτούς τους όρους, να παραχωρηθεί στη Σενεγάλη παρέκκλιση από τον ορισμό της  εννοίας «καταγόμενα προϊόντα» ή «προϊόντα καταγωγής», σύμφωνα με το εν λόγω άρθρο 31 παράγραφος 8, ΑΠΟΦΑΣΙΖΕΙ: Άρθρο 1 Κατά παρέκκλιση από τις ειδικές διατάξεις του πίνακα του  παραρτήματος ΙΙ του πρωτοκόλλου αριθ. 1, οι κονσέρβες τόνου που υπάγονται στην κλάση ex 16.04 του  κοινού δασμολογίου και παρασκευάζονται στη Σενεγάλη, θεωρούνται καταγωγής της Σενεγάλης, υπό τις  προϋποθέσεις που αναφέρονται στην παρούσα απόφαση. Άρθρο 2 Η παρέκκλιση που προβλέπεται στο άρθρο  1 αφορά ετήσια ποσότητα 500 τόνων κονσερβών τόνου, που υπάγονται στην κλάση ex 16.04 του κοινού  δασμολογίου, και παρασκευάζονται και εξάγονται από τη Σενεγάλη από την 1η Απριλίου μέχρι τις 31  Δεκεμβρίου 1991. Άρθρο 3 Οι αρμόδιες αρχές της Σενεγάλης θεσπίζουν τις αναγκαίες διατάξεις για να  εξασφαλίζουν τον ποσοτικό έλεγχο των εξαγωγών των προϊόντων που αναφέρονται στο άρθρο 2 και  διαβιβάζουν, ανά τρίμηνο, στην Επιτροπή κατάσταση των ποσοτήτων για τις οποίες έχουν εκδοθεί  πιστοποιητικά κυκλοφορίας EUR 1 βάσει της παρούσας απόφασης. Άρθρο 4 Τα κράτη ΑΚΕ, τα κράτη μέλη  και η Κοινότητα υποχρεούνται, στο βαθμό που τους αφορά, να λαμβάνουν τα μέτρα που απαιτούνται για  την εκτέλεση της παρούσας απόφασης. Άρθρο 5 Η παρούσα απόφαση αρχίζει να ισχύει την ημέρα της  έκδοσής της. Βρυξέλλες, 23 Απριλίου 1991. Για την Επιτροπή  Τελωνειακής Συνεργασίας ΑΚΕ-ΕΟΚ  Οι Πρόεδροι  P. WILMOTT Ernest S. MPOFU